Държавен вестник, бр. 94, 2023 г., стр. 83

БРОЙ  94	
Д Ъ Р Ж А В Е Н  В Е С Т Н И К 	
СТР.  83  
(2) При подадено заявление се извършва 
оценка на дейността на медиатора, която 
включва оценяване на дейността му за вре­
мето от началото на мандата до изготвянето 
на оценката. Оценката се изготвя в срок до 
изтичането на мандата на медиатора.
(3) При неподаване на заявление в срока 
по ал. 1 медиаторът се отписва от списъка 
на медиаторите към съдебния център след 
изтичане на мандата му. Медиаторът довършва 
започнатите процедури по медиация с негово 
участие.
Чл. 24. (1) Комисия, определена от пред­
седателя на съда, към който е разкрит съдеб­
ният център, изготвя доклад за дейността на 
медиатора и предложение за оценка.
(2) В състава на комисията се включват:
1. съдия от района на окръжния съд, към 
който е разкрит съдебният център, който се 
определя от председателя на съда;
2. двама от представителите на медиато­
рите;
3. координаторът на съдебния център;
4. резервни членове за тези по т. 1 – 3.
(3) Когато се изготвят доклад и предложение 
за оценка на дейността на медиатор, включен 
в състава на комисията по ал. 2, той се за­
мества от друг представител на медиаторите.
(4) Когато оценката обхваща дейността на 
голям брой медиатори, председателят на съда 
може да определи и повече от една комисия 
по ал. 2.
(5) Председател на комисията е съдията 
от нейния състав. Той организира събирането 
на необходимата информация за дейността 
на медиаторите, свикването на заседанията 
на комисията и изготвянето на докладите 
и предложенията за оценка. Председателят 
ръководи заседанията на комисията.
(6) Координаторът на съдебния център 
участва в работата на комисията със съве­
щателен глас. Той предоставя на комисията 
необходимата информация за всеки медиатор, 
изготвя кратък протокол от заседанията на 
комисията с взетите решения, изготвя проект 
на докладите и предложенията на комисията 
и извършва други дейности, подпомагащи 
работата на комисията.
Чл. 25. (1) При изготвяне на предложе­
нието за оценка на дейността на медиатора 
комисията преценява:
1. мотивацията на медиатора за провеждане 
на медиации и изпълнение на задълженията 
му във връзка с дейността на съдебния център;
2. удовлетвореността на участниците в 
медиациите, проведени от медиатора;
3. повишаването на квалификацията му.
(2) Комисията взема предвид следната 
информация, предоставена от координатора 
на съдебния център:
1. броя на проведени медиации от меди­
атора;
2. броя на получените формуляри с ин­
формация за нивото на удовлетвореност на 
участниците в медиациите, проведени от 
медиатора, и конкретната информация, съ­
държаща се в тях;
3. броя на постигнатите споразумения или 
на делата, приключили с одобрена съдебна 
спогодба, оттегляне или отказ от иска, по 
които е проведена медиация при медиатора;
4. отказите на медиатора да проведе насро­
чена медиация и причините за това;
5. надлежното попълване и предаване от 
медиатора на координатора на формулярите, 
събирани от съдебния център;
6. участие на медиатора в обучения, свърза­
ни с медиацията и разрешаването на спорове, 
както и в срещи на медиаторите в съдебния 
център за обсъждане на трудности при про­
веждането на медиации и преодоляването им.
(3) Комисията може да вземе предвид пуб­
ликации на медиатора, участия в конференции 
и други негови публични изяви, свързани с 
медиацията, за които медиаторът предостави 
информация.
Чл. 26. (1) Комисията приема с мнозин­
ство предложението за оценка на дейността 
на медиатора и го уведомява за доклада и 
предложението за оценка на посочен от него 
електронен адрес.
(2) В едноседмичен срок от уведомява­
нето медиаторът може да подаде писмено 
възражение.
Чл. 27. (1) Докладите и предложенията 
за оценка на комисията по чл. 24 заедно с 
постъпилите възражения от медиатори се 
предоставят на комисията по чл. 9.
(2) След като разгледа докладите и пред­
ложенията за оценка, както и постъпилите 
възражения, комисията по чл. 9 може да 
изиска от координатора на съдебния център 
информацията по чл. 25, ал. 2 и 3, както и да 
изслуша някои или всички медиатори, подали 
заявление за продължаване на мандата.
(3) Комисията по чл. 9 приема оценка на 
дейността на медиатора, която може да бъде:
1. положителна, при която мандатът на 
медиатора се продължава за нов срок от три 
години;
2. отрицателна, при която мандатът на 
медиатора не се продължава.
(4) Комисията изпраща оценката на дей­
ността на медиатора на председателя на 
окръжния съд.
Чл. 28. При положителна оценка на дей­
ността на медиатора, в случай че комисията 
по чл. 24 приеме, че е налице значителен по­
ложителен принос на медиатора за дейността 
на съдебния център, тя предлага на председа­
теля на съда, към който е разкрит съдебният 
център, медиаторът да бъде отличен с грамота 
и да бъде определен за медиатор-наставник.